༅༅།།ཁྱི་སྐྱག་གིས་ཉལ་ཁྲིའི་ཐོག་ནས་སྟོད་ཡར་དགྱེ་སྟེ།ལག་པས་མིག་འཕུར་འཕུར་བྱས་རྗེས་ལག་མགོའི་རང་འགུལ་ཆུ་ཚོད་ལ་ལྟ་ཙམ་བྱས།ཞོགས་པའི་ཆུ་ཚོད་བཅུ་པ་ཡོལ་ཟིན་པས་གསེར་མདོག་གི་ཉི་འོད་སྒེའུ་ཁུང་བརྒྱུད་ནས་འཕྲོས་ཡོང་ལ།ནམ་རྒྱུན་མཐོང་མི་ཐུབ་པའི་རྡུལ་མང་པོ་ཞིག་འོད་ལ་བརྟེན་ནས་མཐོང༌།ཁོས་ཉལ་ཁྲིའི་འགྲམ་དུ་ཡོད་པའི་ཅོག་ཙེ་གོབ་ཏོ་དེའི་ཐོག་ནས་མདང་ནུབ་འཐེན་འཕྲོར་ལུས་པའི་ཐ་མག་རྐང་གཅིག་དེ་བླངས་ནས་མེ་སྒྲོན།ཁོས་ཐ་མག་འཐེན་ཞོར་གཅིག་འཐུང་འདོད་སྐྱེས་ཏེ།ཅོག་ཙེའི་ཐོག་གི་རྦི་རག་ཤེལ་དམ་དེ་བླངས་ནས་སྐྱོམ་སྐྱོམ་ཞིག་བྱས།འོན་ཀྱང་དེ་སྟོང་པ་ཡིན་པ་ཤེས་རྗེས།ཉལ་ཁྲིའི་འོག་ཏུ་གཡུགསྐད་ཅིག་སྐད་ཅིག་ལ་འགྱུར་ལྡོག་འགྲོ་བཞིན་པའི་ཐ་མག་གི་དུ་བའི་བཟོ་དབྱིབས་ལ་ལྟ་བཞིན་ཁོ་རང་བསམ་གཞིགས་ཀྱི་ནང་དུ་ལྷུངས་